space.template.bekos

Οδηγίες εργασίας και συνεργασίας ======== Σκοπός της εργασίας αυτής είναι η **συνεργατική ανάπτυξη** ενός Wiki σχετικά με τις ΤΠΕ και το ρόλο τους στην καθημερινή ζωή.

Πως θα δημιουργηθεί το wiki;
Αρχικά θα χωριστείτε σε ομάδες των πέντε (2-4) μαθητών και κάθε ομάδα θα διαλέξει μια θεματική ενότητα για την οποία θα δημιουργήσει μια σελίδα για κάθε θεματική ενότητα, δίνοντας μια επαρκή περιγραφή και σημαντικές πληροφορίες που το συνοδεύουν. Στόχος είναι κάθε ομάδα να δημιουργήσει σελίδες για τη θεματική της ενότητα.Τα μέλη της ομάδας μέσω του εργαλείου συζήτησης (Discussion), που ενσωματώνεται σε κάθε σελίδα, θα συνεργαστουν για τη δημιουργία του περιεχομένου. Η επικοινωνία γίνεται όπως σε ένα Forum,

Προτείνεται να ακολουθήσετε τα εξής βήματα:

**1η-2η Εβδομάδα:** Κάθε ομάδα καλείται να συζητήσει ηλεκτρονικά μέσα από το wiki (Discussion) και να αποφασίσει, σε πρώτη φάση, για τα **λήμματα** και, επομένως, τις **σελίδες** που θα δημιουργήσει για τη συγκεκριμένη ενότητα. Παράλληλα, κάθε μέλος της ομάδας προχωράει ατομικά σε αναζήτηση, συλλογή και αξιολόγηση σχετικών πληροφοριών, τόσο από προτεινόμενες ηλεκτρονικές ή συμβατικές πηγές όσο και από άλλες πηγές στο Διαδίκτυο. Η εργασία αυτή να γίνεται και σε χρόνο εκτός των εργαστηριακών μαθημάτων.

**3η-4η Εβδομάδα:** Κατά την περίοδο αυτή αρχίζει να εισάγεται και να διαμορφώνεται το περιεχόμενο σε κάθε σελίδα και να προσδιορίζονται οι λέξεις κλειδιά (λήμματα). Στη συζήτηση θα πρέπει να αναφέρονται και οι πηγές που χρησιμοποιούνται, έντυπες ή ηλεκτρονικές. Το περιεχόμενο **δεν πρέπει σε καμιά περίπτωση να είναι αποτέλεσμα αντιγραφής** - **επικόλησης** από κάποια πηγή αλλά να προκύπτει **μετά από ενεργή διαδικασία μάθησης της ομάδα**ς.
 * Να μελετήσετε με προσοχή τη θεματική ενότητα **Δεδομένα-Πληροφορία και αναπαράστασή τους,** τη συζήτηση και το ιστορικό δημιουργία της. Η ενότητα αυτή θα πρέπει να αποτελεί συνεχώς οδηγό για το δικό σας τρόπο εργασίας και συνεργασίας.
 * Χρησιμοποιείστε σωστή έκφραση, ορθογραφημένα και άρτια κείμενα, με κατάλληλο ύφος και τρόπο γραφής που ταιριάζει σε μια πηγή πληροφοριών που δεν απευθύνεται μόνο σε φοιτητές, αλλά και σε οποιονδήποτε άλλο αναζητά σχετικές πληροφορίες.
 * Ο τίτλος κάθε σελίδας πρέπει να είναι με **έντονους χαρακτήρες**.
 * Μπορείτε να προσθέσετε στις σελίδες σας εικόνες και διευθύνσεις ιστοσελίδων, που πιστεύετε ότι περιέχουν περισσότερες πληροφορίες, αναλύουν ή επιβεβαιώνουν όσα αναφέρονται στις σελίδες σας.
 * Κάθε μέλος της ομάδας μπορεί να προσθέτει ή να τροποποιεί το περιεχόμενο κάθε σελίδας της ομάδας του, οποιαδήποτε στιγμή και από οποιονδήποτε χώρο.
 * Μπορείτε επίσης να διαβάσετε το περιεχόμενο των σελίδων άλλων ομάδων χωρίς δυνατότητα αλλαγών ή τροποποιήσεων.

**5η-6η Εβδομάδα:** Κατά την περίοδο αυτή, αφού έχει οριστικοποιηθεί το περιεχόμενο κάθε σελίδας, θα συνδεθούν όλες οι σελίδες που έχουν δημιουργηθεί από τις ομάδες. Στο τέλος, κάθε ομάδα θα παρουσιάσει την εργασία της στην τάξη.

**Αξιολόγηση:** Η αξιολόγηση της εργασίας σας θα αφορά στο περιεχόμενο και στη ποιότητα των σελίδων του wiki, καθώς και στη συνεργασία ανάμεσα στα άτομα της ομάδας, όπως προκύπτει μέσα από το ιστορικό του wiki και τη συζήτηση μεταξύ των μελών κάθε ομάδας.


 * Θα δίνονται συνεχώς νέες οδηγίες και θα αξιολογείται η πρόοδος κάθε ομάδας.**

Θεματικές ενότητες:

 * Ιστορία και εξέλιξη υπολογιστών – πληροφορικής

**Άλλα wiki**

 * Η διάσημη wikipedia || [] ||
 * Η Ελληνική έκδοση της wikipedia || [] ||
 * ένα wiki για μαθηματικά || http://mathsyear7.wikispaces.com/ ||
 * ένα wiki για τα ανθρώπινα δικαιώματα || http://hrpedia.wikispaces.com/ ||
 * ένα wiki για την αμερικάνικη ιστορία || http://wikihistoria.wikispaces.com/ ||